Jokamiehenoikeudet

Jokamiehenoikeuksilla tarkoitetaan jokaisen Suomessa oleskelevan mahdollisuutta käyttää luontoa siitä riippumatta, kuka omistaa alueen tai on sen haltija.

Jokamiehenoikeuksista nauttimiseen ei tarvita maanomistajan lupaa eikä siitä tarvitse maksaa. Jokamiehenoikeutta käyttämällä ei kuitenkaan saa aiheuttaa haittaa tai häiriötä.

Jokamiehenoikeudet ovat yleisesti hyväksytty maan tapa, ja ne perustuvat eri lakeihin. Jokamiehenoikeudet koskevat myös ulkomaalaisia.

Jokamiehenoikeudet lyhyesti

Saat:

· liikkua jalan, hiihtäen tai pyöräillen luonnossa muualla kuin pihamaalla sekä muilla kuin sellaisilla pelloilla, niityillä tai istutuksilla, jotka voivat vahingoittua kulkemisesta;

· oleskella tilapäisesti alueilla, missä liikkuminenkin on sallittua - voit esimerkiksi telttailla suhteellisen vapaasti, kunhan pidät huolen riittävästä etäisyydestä asumuksiin;

· poimia luonnonmarjoja, sieniä ja kukkia;

· onkia ja pilkkiä sekä

· veneillä, uida ja peseytyä vesistössä sekä kulkea jäällä

Et saa:

· aiheuttaa häiriötä tai haittaa toisille; 

· häiritä tai vahingoittaa lintujen pesiä ja poikasia; 

· häiritä poroja ja riistaeläimiä; 

· kaataa tai vahingoittaa kasvavia puita, ottaa kuivunutta tai kaatunutta puuta, varpuja, sammalta tms. toisen maalta; 

· tehdä avotulta toisen maalle ilman pakottavaa tarvetta; 

· häiritä kotirauhaa esimerkiksi leiriytymällä liian lähelle asumuksia tai meluamalla; 

· roskata ympäristöä; 

· ajaa moottoriajoneuvolla maastossa ilman maanomistajan lupaa ja 

· kalastaa ja metsästää ilman asianomaisia lupia. 

[image: image1][image: image2][image: image3][image: image4][image: image5][image: image6]
